Odense Adresse-Contoirs Efterretninger, 1824-10-18
De græsketyrkiske Anliggender. Tvertimod alle truende Udsigter har Korsets Banner atter i nærværende Feldttog været seierrig baade til Lands og til Vands. De belovede Omstændigheder stemme i Hovedpunkterne ganske overeens med det i sidste Avis Anmeldte, hvorfor blot Følgende for Fuldstændigheds Skyld tilføies. Den 11 August lod Kapudan sig først see med en Deel af sin Flaade for de saakaldte Kolonner (Ruiner af Junos Tempel) paa Øens Sydspidse, og bombarderede uden Virkning et nylig befæstet Kastel. Paa samme Tid gjorde 40, fiendtlige Fartøier med 4000 Md. ombord Mine til at ville lande ved Carlovassi; men bleve angrebne af en Division græske Skibe, som borede 2 isænk og erobrede 2 andre, hvorefter Resten tog Flugten til den Asiatiske Kyst. Dette var det første og sidste Landgangsforsøg, hvorpaa fulgte endeel Søefægtninger fra den 12 til 17 August. Grækerne havde nemlig sat sig i Besiddelse af en Bugt paa den Asiatiske Kyst, nordlig for Kap Sta Maria, hvor den tyrkiske Flaade laae, og kunde saaledes forhindre enhver Overførsel af Tropper. Flere Forsøg paa at fordrive dem fra deres fordeelagtige Stilling i den snævre Kanal, mislykkedes af Frygt for de græske Brandere. Jndtil den 13 August bestod den græske Flotille ikkun af 26 Seil, som den 16de blev forstærket med 9 spezziotiske og 1 ipsariotisk Fartøi. Den 17 August var en ny Hædersdag for Grækerne. Efter Viceadmiral Sachturls Beretning havde en fiendtlig Eskadre paa 22 Skibe allerede den 16de om Morgenen Kl. 4 1/2 tredie Gang aabnet Angrebet med en stærk Kanonade paa 16 hydriotiske og spezziotiske Skibe, men blev atter tilbageslaaet. Dog, en større Seier var den græske Flaade forbeholden. Om Morgenen Kl. 4 den 17 August nærmede Kapitain Demetrius Tapelis Brander sig paa Siden af en tyrkisk Fregat og hængte sig fast ved samme; men vedden friske Vind og flere Baades Bistand reddede samme sig denne Gang og kun Branderen selv antændtes. Nu gjentog den tapre Kanaris Forsøget med sin Brander; det lykkedes, Krudtmagasinet antændtes og Fregatten fløi i Luften, hvorved, foruden 600 Matroser og Soldater, en Mængde Tyrker paa Kysten dræbtes og 15 til 20 Transportskibe ødelagdes. Henimod Kl. 9 blev ligeledes en tunesisk Brig stukket i Brand af Kapit. Vasikiotis Brander og Kl. 11 havde en tripolitansk Korvet, som blev angrebet af Kapit. Rafelias og en spezziotisk Brander, samme Skjebne. En anden Fregat, som blev angrebet af Kapit. Rombotsi, lykkedes det at redde sig. Tyrkernes Tab anslaaes i det Hele til 2000 Md., Grækerne havde blot 2 Dræbte, paa Kanaris og 1 paa Rombotsis Brander. Kapit. Tapeli fik et Brandsaar i Ansigtet. Vore Brandere - tilføier Admiralen - ere vort bedste Vaaben imod Fienden, og ved dem haabe Vi i Aar endnu at vinde flere Seire, saa meget mere da vore Matroser have opnaaet Færdighed og Mod nok til, uden Frygt at nærme sig Fienden. Jo flere Brandere I derfor skikke Os, desto flere Seire haabe Vi at tilkjempe Os. Den 20 August fandt Kapudan Pascha det raadeligst at forlade sin Stilling og begav sig til Havbugten, ved Stanko=Kos, og de paa den Asiatiske Kyst forsamlede Tropper have størstedelen adspredt sig, hvilket kan ansees afgjørende for dette Feldttog.